L'ONG OPEN ARMS rep 926 € del mercat solidari de samarretes d’Alternatura
28 de maig 2019

 ![](/media/23qmcfyh/24_c_mercadillo_alternatura.jpg)  
  

El mercat de samarretes solidari organitzat pel programa esportiu Alternatura, que va tindre lloc el diumenge 12 de maig a la Casa Penya, va recaptar un total de 926 €, que va ser destinat a l'ONG OPEN ARMS. Alternatura és un programa en el qual es realitzen activitats relacionades amb el medi ambient de forma oberta i participativa. Està emmarcat dins de l'àrea d'Activitat Física i Salut del departament d'Esports, l'objectiu del qual és promocionar la pràctica esportiva saludable i facilitar l'accés a la ciutadania a este tipus d'activitats.

  

El regidor d'Esports en funcions, Miguel Chover, ha agraït **“a totes les persones que han contribuït generosament en este acte solidari amb l'organització OPEN ARMS, que ens dóna cada dia raons per a continuar donant-li suport. Gràcies a OPEN ARMS, pel seu enorme i solidari treball en favor dels que es juguen la seua vida en el mar per a buscar un món en el qual poder viure”.**   

  

La metgessa d'emergències i voluntària d’OPEN ARMS, Leticia Cabo, ha declarat que després de la creació d'esta organització de socorrisme es van fer una promesa **“i és que cap vida més en el fons del mar”.**

  

A més, per a Leticia Cabo, el mercat ambulant solidari permet: **“Tindre un espai per a parlar amb llibertat de l'acció de l'ONG, exposant casos. Per desgràcia, en el Mediterrani Central no hi ha vaixells de rescat i agraïm el suport d'activitats com esta i l'activitat física de les persones, que ens ajuden dia a dia en la nostra labor”.**

  

OPEN ARMS és una ONG formada per socorristes i professionals del món del rescat, que treballa ajudant a totes aquelles persones que travessen el Mediterrani central i a l'Illa de Lesbos (Grècia) en condicions infrahumanes.

  

Esta organització no compta amb ajudes governamentals, sinó que tots els seus diners provenen d'aportacions lliures de la ciutadania i ha anat creixent gràcies a la gran difusió en xarxes socials i el suport que ha rebut.

  

Actualment, OPEN ARMS ha posat en marxa el “projecte origen” en el qual es pretén informar les persones del perill al qual s'exposen en eixir al mar i dotar-los ferramentes educatives perquè tinguen possibilitats de futur en els seus propis països. D'esta manera, l'organització no solament es dedicaria a la realització de rescats sinó a atorgar visibilitat al problema i denunciar-lo.

​​

*   [](http://www.facebook.com/sharer.php?u=https://aytosagunto.es/va/actualitat/l-ong-open-arms-rep-926-del-mercat-solidari-de-samarretes-d-alternatura/ "Facebook")
*   [](http://twitter.com/share?url=https://aytosagunto.es/va/actualitat/l-ong-open-arms-rep-926-del-mercat-solidari-de-samarretes-d-alternatura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ong-open-arms-rep-926-del-mercat-solidari-de-samarretes-d-alternatura/ "Linked In")
*   [](mailto:?body=https://aytosagunto.es/va/actualitat/l-ong-open-arms-rep-926-del-mercat-solidari-de-samarretes-d-alternatura/)